Αθήνα, 12 Δεκεμβρίου 2023

**Δελτίο Τύπου**

***digital economy forum 2023:*** ***Shaping Greece’s Digital Future,***

***στο επίκεντρο το ψηφιακό μέλλον της Ελλάδας***

Η ψηφιακή τεχνολογία ανοίγει νέους δρόμους, δημιουργεί νέα δεδομένα, θέτει νέες προκλήσεις και παρέχει συνεχώς νέες ευκαιρίες ανάπτυξης και ανταγωνιστικότητας. Τις ευκαιρίες αυτές, αλλά και τις προκλήσεις, που καλούμαστε να αντιμετωπίσουμε για τον ψηφιακό μετασχηματισμό της χώρας με στόχο την ευημερία της ελληνικής κοινωνίας και την ανάπτυξη της εθνικής οικονομίας, θα αναδείξει ο **Σύνδεσμος Επιχειρήσεων Πληροφορικής & Επικοινωνιών Ελλάδας-ΣΕΠΕ**, στο **digital economy forum 2023: Shaping Greece’s Digital Future, τη Δευτέρα 18 Δεκεμβρίου 2023.**

Το **digital economy forum 2023, θα πραγματοποιηθεί με φυσική παρουσία,** ενώ και φέτος συμμετέχουν ομιλητές υψηλού κύρους και επιπέδου από την Ελλάδα και το εξωτερικό. **Τον Πρόεδρο της** **Ελληνικής Κυβέρνησης** στο κλείσιμο των εργασιών του Forum θα εκπροσωπήσει **ο Υπουργός Εθνικής Οικονομίας & Οικονομικών, κύριος Κωστής Χατζηδάκης,** ο οποίος θα πραγματοποιήσει την κεντρική ομιλία**,** ενώ την έναρξη των εργασιών, με ομιλία του, θα πραγματοποιήσει **ο Αρχηγός της Αξιωματικής Αντιπολίτευσης, κύριος Στέφανος Κασσελάκης.**

Στο ***digital economy forum 2023: Shaping Greece’s Digital Future*** θα λάβουν μέρος κορυφαία κυβερνητικά στελέχη, αξιωματούχοι των Ευρωπαϊκών Θεσμών, εκπρόσωποι κλαδικών φορέων και οργανισμών, ειδικοί της παγκόσμιας αγοράς ψηφιακής τεχνολογίας, αλλά και εκπρόσωποι των επιχειρήσεων του κλάδου ψηφιακής τεχνολογίας καθώς και άλλων κλάδων της οικονομίας.

Πιο συγκεκριμένα, από το βήμα του φετινού θεσμικού Συνεδρίου για την ψηφιακή οικονομία θα απευθυνθούν **ο** **Υπουργός Εθνικής Οικονομίας & Οικονομικών, κύριος Κωστής Χατζηδάκης, ο** **Αρχηγός της Αξιωματικής Αντιπολίτευσης, κύριος Στέφανος Κασσελάκης, ο Υπουργός Παιδείας, Θρησκευμάτων & Αθλητισμού, κύριος Κυριάκος Πιερρακάκης, ο Υπουργός Εργασίας και Κοινωνικής Ασφάλισης, κύριος Άδωνις Γεωργιάδης, ο Υπουργός Ψηφιακής Διακυβέρνησης, κύριος Δημήτρης Παπαστεργίου, ο Αν. Υπουργός Εθνικής Οικονομίας & Οικονομικών, κύριος Νίκος Παπαθανάσης, ο Υφυπουργός Εθνικής Οικονομίας και Οικονομικών, κύριος Χάρης Θεοχάρης, ο Υφυπουργός Ψηφιακής Διακυβέρνησης, κύριος Κωνσταντίνος Κυρανάκης, ο Βουλευτής Αν. Αττικής, Τομεάρχης Ψηφιακής Πολιτικής, ΣΥΡΙΖΑ-Π.Σ, κύριος Γιώργος Καραμέρος, ο Γενικός Γραμματέας Δημοσίων Επενδύσεων & ΕΣΠΑ, κύριος Δημήτρης Σκάλκος, ο Γενικός Γραμματέας Πληροφοριακών Συστημάτων & Ψηφιακής Διακυβέρνησης, κύριος Δημοσθένης Αναγνωστόπουλος, η Director General DIGITALEUROPE, κύρια Cecilia Bonefeld-Dahl, ο Cybersecurity Expert της ENISA, κύριος Ευάγγελος Καντάς, ο Πρόεδρος της Εθνικής Αρχής Ανώτατης Εκπαίδευσης, Καθ. Περικλής Μήτκας, ο Διευθύνων Σύμβουλος της Κοινωνίας της Πληροφορίας ΜΑΕ, κύριος Σταύρος Ασθενίδης, η Πρόεδρος Δ.Σ & Διευθύνουσα Σύμβουλος της ΗΔΙΚΑ Α.Ε, κυρία Νίκη Τσούμα,** **ο Πρόεδρος ΔΣ, της Γενικής Συνομοσπονδίας Επαγγελματιών Βιοτεχνών Εμπόρων Ελλάδας, κύριος Γιώργος Καββαθάς, ο Γενικός Διευθυντής του Συνδέσμου Επιχειρήσεων και Βιομηχανιών, Δρ. Γιώργος Ξηρογιάννης, ο Διευθύνων Σύμβουλος του Ομίλου Χρηματιστηρίου Αθηνών, κύριος Γιάννος Κοντόπουλος, ο Πρόεδρος του Εμπορικού & Βιομηχανικού Επιμελητηρίου Πειραιώς, κύριος Βασίλης Κορκίδης, ο Διευθυντής της Δίωξης Ηλεκτρονικού Εγκλήματος, Αρχηγείο Ελληνικής Αστυνομίας, κύριος Βασίλειος Παπακώστας, ο Πρόεδρος ΔΣ της Ελληνικής Ένωσης Επιχειρηματιών, κύριος Κρίστιαν Χατζημηνάς.**

Οι βασικές θεματικές ενότητες του Συνεδρίου, ***digital economy forum 2023: Shaping Greece’s Digital Future*** αφορούν *στην* *Τεχνητή Νοημοσύνη (ΑΙ) και στις προοπτικές και στις προκλήσεις για την Ελλάδα, στον πράσινο μετασχηματισμό και στη βιωσιμότητα, που δημιουργούν νέα δεδομένα για τις επιχειρήσεις, στις Υποδομές με τα FTTH και Data Centers, που αλλάζουν το τοπίο στην ελληνική αγορά, στην επόμενη μέρα των ψηφιακών έργων και στον ψηφιακό μετασχηματισμό των μικρομεσαίων επιχειρήσεων, στις ψηφιακές δεξιότητες αλλά και στην έλλειψη ανθρώπινου δυναμικού, στη σημασία της κυβερνοασφάλειας για την προστασία των δεδομένων και των υποδομών.* Με ιδιαίτερο ενδιαφέρον, θα ακουστούν οι τοποθετήσεις των επικεφαλής κορυφαίων επιχειρήσεων της βιομηχανίας ψηφιακής τεχνολογίας, οι οποίοι θα παρουσιάσουν τις δικές τους εκτιμήσεις για την υλοποίηση μίας σύγχρονης ψηφιακής Ελλάδας, καθώς και για την ανάδειξη της χώρας ως διεθνούς κόμβου καινοτομίας στην ψηφιακή τεχνολογία.

Περισσότερες πληροφορίες σχετικά με το ***digital economy forum 2023: Shaping Greece’s Digital Future****,* μπορείτε να αναζητήσετε στο <https://deforum.sepe.gr/>

**Χορηγοί digital economy forum 2023**

**Platinum: ATCOM, Byte, Deloitte, FORTINET**

**Gold: 01 SOLUTIONS Hellas, Active, CISCO, COSMOTE, DBC diadikasia, DELL Technologies, EPSILONNET, Google, Hewlett Packard Enterprise-Infinitum, HP με Intel–Amplus, HUAWEI, IBM, INTRACOM TELECOM, ΚΩΤΣΟΒΟΛΟΣ, kydryl, Microsoft, netcompany-intrasoft, NOVA, ΠΛΑΙΣΙΟ, Profile Software, SAMSUNG, SOFTONE, SPACE Hellas, UNI SYSTEMS**

**Silver: Adaptit, apopsi, Digital Realty, SPARKLE**

**Bronze: Όμιλος Χρηματιστηρίου Αθηνών, collectives, iKnowHow, neuropublic, oktabit, ORACLE, OTS, SAP, vodafone**

**Media sponsors: MEGA, ΤΟ ΒΗΜΑ, TA NEA, in.gr, ot.gr, ΑΘΗΝΑΪΚΟ ΠΡΑΚΤΟΡΕΙΟ ΕΙΔΗΣΕΩΝ-ΜΑΚΕΔΟΝΙΚΟ ΠΡΑΚΤΟΡΕΙΟ ΕΙΔΗΣΕΩΝ, DAILY FAX, Deasy, ICTplus, interestingpeople.gr, Marketing Week, Net Fax, netweek.gr, one channel, techpress.gr**

###

Ο Σύνδεσμος Επιχειρήσεων Πληροφορικής & Επικοινωνιών Ελλάδας ιδρύθηκε το Φεβρουάριο του 1995. Ο ΣΕΠΕ, ως θεσμικός συνομιλητής και εταίρος της πολιτείας, παρέχει έγκυρη και υπεύθυνη γνωμοδότηση για τη βέλτιστη αξιοποίηση της χρήσης των Τεχνολογιών Πληροφορικής και Επικοινωνιών, με στόχο την ανάπτυξη της ελληνικής κοινωνίας και οικονομίας.

Τα μέλη του ΣΕΠΕ είναι επιχειρήσεις του κλάδου Ψηφιακής Τεχνολογίας απ’ όλη την Ελλάδα, οι οποίες παρέχουν εργασία σε περισσότερους από 100.000 εργαζομένους και εκπροσωπούν περίπου το 95% του συνολικού κύκλου εργασιών της εγχώριας αγοράς, ποσοστό το οποίο αντιστοιχεί περίπου στο 8% του ΑΕΠ.

Ο ΣΕΠΕ είναι μέλος του Ευρωπαϊκού Συνδέσμου Ψηφιακής Τεχνολογίας (DIGITALEUROPE) και του Παγκοσμίου Συνδέσμου Πληροφορικής και Υπηρεσιών Τεχνολογίας (WITSA).